O **lago Issyk-Kul**, tamén chamado **Ysyk Köl** (en kirguiz: *Ысык - Көл*; en ruso: *Иссык-Куль*) é un lago endorreico de Asia Central, situado no límite nororiental do Tian Shan, ao nordés de Kirguizistán. É o sétimo lago máis profundo do mundo, o décimo con maior volume e o segundo lago salgado tralo mar Caspio. Issyk-Kul significa "lago quente" en kirguiz; aínda que está arrodeado de picos nevados, nunca xea.

Xeografía
---------

Ten unha lonxitude de 182 km, e un largo de 60 km, cunha superficie total de 6280 km², que o converten no segundo lago de montaña máis grande do mundo, despois do lago Titicaca. A súa altura media é de 1609 metros sobre o nivel do mar e a súa profundidade máxima é de 702 m. Ocupa unha conca pechada de orixe tectónica.

O lago é levemente salino, e permanece libre de xeo durante o invierno. É alimentado por mananciais e polo desxeo na primavera. A súa beira sur está dominada pola cordilleira o Tian Shan.

Turismo
-------

Durante a era soviética, o lago converteuse nun popular destino de vacacións, con numerosos sanatorios e casas de vacacións na beira norte, moitas concentradas na cidade de Cholpon-Ata e os seus arredores. Entrou en decadencia coa disolución da Unión Soviética, mais posteriormente volveron abrirse complexos hoteleiros e casas para alugar.

Historia
--------

Lápida nestoriana con inscricións en uigur atopada en Issyk-Kul, datada en 1312
O lago Issyk-Kul era unha parada da ruta da seda que unía extremo oriente e Europa. O lago foi propiedade da dinastía Qing da China e posteriormente cedido a Rusia xunto que territorio circundante tralo tratado de Tarbagatai. Moitos historiadores cren que o lago foi o punto de orixe da peste negra que asolou Europa e Asia a principios e mediados do século XIV.

Segundo un mapa medieval empregado por mercadores venecianos da ruta da seda, na beira nordeste do lago existía un mosteiro armenio do século XIV.

O nivel do lago é 8 metros máis alto que na Idade Media. En 2007, unha expedición atopou baixo as súas augas restos dunha cidade duns 2500 anos de antigüidade.

En 1916 o mosteiro de Issyk-Kul foi atacado por rebeldes kirguiz que asasinaro sete monxes.

Durante a época soviética, as súas augas, cunha salinidade comparable á do océano, serviron como base secreta de experimentación con torpedos.

Medio natural
-------------

A troita de Sevan, un peixe endémico do lago Sevan en Armenia, foi introducida no lago Issyk-Kul durante a década de 1970. Se ben no seu lago de orixe é unha especie en perigo, ten maiores posibilidades de supervivencia no lago Issyk-Kul, onde está a desprazar as especies autóctonas.

O 12 de novembro de 2002, a Reserva Estatal Isyk-Kul foi designada como a primeira zona húmida de importancia internacional de Kirguizistán e foi incluído na listaxe Ramsar (n.º ref. 1231), cunha área de protección de 623 600 ha (anteriormente, o lago fora incluído pola antiga Unión Soviética, co n.º de ref. 109).

Notas
-----

1. ↑  Kodayev, G.V. (1973). "Морфометрия озера Иссык-Куль" [Morphometry of Lake Issyk-Kul]. *News of the All-Union Geographic Society (Izvestiya VGO)* (en ruso).
2. 1 2  Hofer, Markus; Peeters, Frank; Aeschbach-Hertig, Werner; Brennwald, Matthias; Holocher, Johannes; Livingstone, David M.; Romanovski, Vladimir; Kipfer, Rolf (11 de xullo de 2002). "Rapid deep-water renewal in Lake Issyk-Kul (Kyrgyzstan) indicated by transient tracers" (PDF). *Limnology and Oceanography* **4** (47): 1210–1216. doi:10.4319/lo.2002.47.4.1210. Arquivado dende o orixinal (PDF) o 04 de marzo de 2016. Consultado o 30 de marzo de 2020.
3. 1 2 3 4  Savvaitova, K.; Petr, T. (decembro de 1992). "Lake Issyk-Kul, Kirgizia". *International Journal of Salt Lake Research* **1** (2): 21–46. doi:10.1007/BF02904361.
4. ↑  Nihoul, Jacques C.J.; Zavialov, Peter O.; Micklin, Philip P. (2012). *Dying and Dead Seas Climatic Versus Anthropic Causes*. Springer Science+Business Media. p. 21. Consultado o 4 de decembro de 2015.
5. ↑  The Silk Route – Channel 4
6. ↑  "Descubren huellas de civilización antigua en lago montañoso en Asia Central (11 de xaneiro de 2008)". Arquivado dende o orixinal o 15 de xaneiro de 2008. Consultado o 15 de xaneiro de 2008.
7. ↑  Remains of ancient civilization discovered on the bottom of a lake (27 de decembro de 2007) Arquivado 25 de maio de 2013 en Wayback Machine. *(en inglés)*
8. ↑  *Islam in the Russian Federation and the Post Soviet Republics: a Historical perspective* por Spyros Plakoudas, páx. 10
9. ↑  Kommersant-Vlast, 'Vys Rossiya Armia', 2005

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Lago Issyk-Kul Modificar a ligazón no Wikidata*** |

### Ligazóns externas

* World Lake Database entry for Issyk-Kul Lake
* The Issyk-Kul Hollowat Natural Heritage Protection FundArquivado 29 de setembro de 2008 en Wayback Machine.
* Remains of ancient civilization discovered on the bottom of Issyk-Kul Lake Arquivado 25 de maio de 2013 en Wayback Machine.
* Views of lake Issyk-Kul *from Abasayyoh*
* Jean Klerkx, Beishen Imanackunov (eds.): "Lake Issyk-Kul: Its Natural Environment". Springer, 2002. ISBN 1-4020-0900-3. (Searchable text on Google Books)

|  |  |
| --- | --- |
| Control de autoridades | 
* Wd: Q42191
* WorldCat
* VIAF: 244718159
* BRE: 2025004
* EBID: ID
* GEC: 0034088
* GeoNames: 1527005
* GND: 4406221-7
* LCCN: no2008088743
* OSM: 1082659
* Treccani: issyk-kul

 |